ઉત્તરાખંડના પહાડો પર અતિભારે વરસાદ થવાથી સમગ્ર પ્રદેશમાં તબાહી મચી ગઈ છે. આજે વહેલી સવારે ટિહરી જિલ્લાના ઘનસાલીમાં વાદળ ફાટતાં એક જ પરિવારના સાત લોકો કાટમાળ નીચે દટાઈ જતાં તમામનાં મોત થયાં છે.સૂત્રોના જણાવ્યા અનુસાર ઘનસાલીના કોટ ગામમાં આજે વહેલી સવારે ચાર વાગ્યે વાદળ ફાટયું હતું. વાદળ ફાટવાના કારણે એક જ પરિવારના સાત સભ્ય ઘરના કાટમાળ નીચે દટાઈ ગયા હતા. આ ઘરમાં કુલ આઠ વ્યક્તિ રહેતી હોવાનું આસપાસના લોકોએ જણાવ્યું હતું. આ પરિવારની એક નાની બાળકી કુદરતી રીતે બચી જવા પામી હતી.